cyanic-selkie/wikianc huggingface dataset:
Milligram
Milligram er en vanlig enhet for måling av masse. Milligram brukes blant annet til å angi mengder av vitaminer og andre næringsstoffer i matvarer, ofte pr. 100 gram vare.
Og motsatt:
Barak (film)
Barak (originaltittel: Барак) er en russisk film fra 1999 regissert av Valerij Ogorodnikov.
Gloucestershire Constabulary
Gloucestershire Contabulary er en britisk politistyrke med ansvar for grevskapet Gloucestershire i England.
Kontrollorganet for styrken er Gloucestershire Police Authority.
Leicester Citys resultater
Leicester Citys resultater sesong for sesong, fra og med sesong 1992/93.
Norgesmesterskapet i alpint 1963
Norgesmesterskapet i alpint 1963 var det norske mesterskapet i alpin skiidrett. Mesterskapet ble arrangert på Oppdal fra 1. til 3. mars.
Utfor
Sted: Oppdal
Storslalåm
Dato: 2. mars
Sted: Oppdal
Slalåm
Dato: 3. mars
Sted: Oppdal
Utfor
Dato: 1. mars
Siri Eritsland
Siri Eritsland (født 5. mai 1985) er en norsk friidrettsutøver, som representerer klubben SK Vidar. Eritsland er sprinter og konkurrerer på 100 og 200 meter. I 2009-sesongen var hun rangert som nummer tre i Norge etter Ezinne Okparaebo og Folake Akinyemi. Hun holder fortsatt norsk rekord på 4x100 meter med Okparaebo, Akinyemi og Elisabeth Slettum, satt i Tallinn i 2008.
Resultater
Eritsland har flere NM-medaljer. Hun vant sin første NM-medalje ved NM i friidrett 2007, da hun fikk bronse på 100 meter, bak Ezinne Okparaebo og Elisabeth Slettum. Ved NM i friidrett 2008 fikk hun bronse på 1000 meter stafett, sammen Therese Bache, Tine Teigene Dalen og Alvilde Ossum. I 2009 fikk hun NM-sølv på 100 meter, og bronse på 200 meter.
Ved NM i friidrett 2010 i Sandnes fikk hun sitt første NM-gull. SK Vidar vant 1000 meter stafett, og i tillegg til Eritsland deltok Vibecke Brun, Line Kloster og Stine Meland Tomb på laget. I tillegg fikk hun individuelt sølv på 100 meter. Samme år deltok hun også ved EM i friidrett i Barcelona, der Norge stilte med stafettlag på 4 x 100 meter. De norske jentene endte imidlertid sist i sin semifinale, med tiden 44,96, og kom ikke til finalen. De andre på laget var Mari Gilde Brubak, Ida Bakke Hansen og Ezinne Okparaebo. Eritsland tok også NM-gull på 60 meter innendørs samme sesong.
I 2011 fikk hun NM-sølv på 200 meter.
Wolfgang Sawallisch
Wolfgang Sawallisch (født 26. august 1923 i München, død 22. februar 2013) var en tysk dirigent og pianist.
Sawallisch er særlig kjent for sine tolkninger av Richard Strauss og Anton Bruckner.
Sawallisch døde den 22. februar 2013 i en alder av 89 år.
Varnes fort
HKB 22/978 Varnes eller Varnes fort er et ex-tysk kystbatteri litt øst for Varnes fyr. Batteriet var oppsatt med fire 10,5cm K332(f) franske Canon de 105 L mle 1936 Schneider med skuddvidde på 16.000m. To innbygd i kassematter Regelbau R671. De to andre stod i åpne stillinger nærmere vannet.
Over kassemattene ligger en kommandobunker som er en lokal tilpassning av R636. Anlegget er for en stor del gjenmurt.
Batteriet var oppsatt med ca 100 mann og kom aldri i strid.
Patrick Chinyemba
Patrick Chinyemba (født 3. januar 2001) er en zambisk bokser.
Han representerte Zambia under Sommer-OL 2020 i Tokyo, hvor han ble utslått i åttendedelsfinalen.
Zhao (navn)
Zhao (pinyin: Zhào, Wade-Giles: Chao, forenklet kinesisk: 赵, tradisjonell kinesisk: 趙, vietnamesisk: Triệu, hangul; 조, Cho eller Jo) er et alminnelig kinesisk slektsnavn, det 7. mest utbredte i Fastlands-Kina. Slektsnavnet har sin opprinnelse i oldtidsstaten Zhao.
Zhao kan også være det mer sjeldne slektsnavnet 兆.
Zenana
Zenana er i Sør-Asia den del av en bygning som er reservert for kvinner. Det var også her yngre barn holdt til. I palasser kunne det være snakk om en hel zenanafløy. Menn og gjester holdt til i en annen del av boligen, kalt mardana.
Daniel Varela de Pina
Daniel Varela de Pina (født 7. august 1996) er en kappverdisk bokser.
Han representerte Kapp Verde under Sommer-OL 2020 i Tokyo, hvor han ble utslått i åttendedelsfinalen.
Barb Broen-Ouelette
Barb Broen-Ouelette (født 25. oktober 1964) er en canadisk volleyballspiller.
Hun representerte Canada under Sommer-OL 1984 i Los Angeles, hvor hun ble nummer 8.
Mechanical Recipe (album)
Mechanical Recipe er et musikkalbum med Mecalimb, utgitt i 2009 av Mechanical Records. Dette er gruppas debutalbum.
Selfoss (foss)
Selfoss er en 10 meter høy foss i elven Jökulsá á Fjöllum. Lenger ned i elven ligger Dettifoss og Hafragilsfoss. Selfoss er fredet, sammen med naturparken i Jökulsárgljúfur.
Vinnova
Vinnova, som ble dannet i 2001, har til oppgave å fremme bærekraftig vekst gjennom finansiering av behovsmotivert forskning og utvikling av effektive innovasjonssystemer. Vinnova har et særskilt ansvar innenfor teknologiområdet samt områdene transport, kommunikasjon og arbeidsliv. Med innovasjonssystem menes nettverk av offentlige og private aktører der ny teknologi og kunnskap produseres, spres og anvendes. Vinnova skal jobbe for nyttiggjøring av forskning for å oppnå bærekraftig vekst og styrke Sveriges konkurransekraft. Vinnova deltar i JPI Urban Europe-samarbeidet.
Petter Varner
Petter Varner (født 1962) er en norsk næringslivsleder.
Varner er utdannet markedsøkonom fra Norges Markedshøyskole. Han har siden 1994 vært administrerende direktør i kleskjeden Dressmann. Han er dessuten styreformann i konsernet Varner-Gruppen som han er medeier med sammen med brødrene Marius og Joakim.
Han er sønn av Frank Varner, som etablerte Dressmann-kjeden på slutten av 1960-tallet.
Gram
Gram (symbol: g) er en avledet SI-enhet for masse. Ett gram er definert som en tusendel av ett kilogram, SI-enheten for masse. Før SI-systemet, ble ett gram definert som absoluttvekten av én kubikkcentimeter (en milliliter) rent vann ved 0 °C. Fremdeles er ett gram omtrent vekten av en milliliter vann.
Gram er en av de mest brukte enhetene for måling av masse.
Og motsatt:
Fylkesvei 6216
Fylkesveg 6216 går mellom Åsestranda og Nedregården i Ålesund.
Frem til 2019 hadde veien betegnelsen Fylkesvei 396.
Péter Pázmány
Péter Pázmány de Panasz (født 4. oktober 1570 i Nagyvárad i Ungarn, i dag Oradea i Romania, død 19. mars 1637 i Bratislava i Ungarn, nå i Slovakia) var en av den katolske kirkes kardinaler og filosof. Han var erkebiskop av Esztergom 1616–1637. Pázmány tilhørte Jesuittordenen.
Hans foreldre var kalvinister, men hans stemor var katolikk, og bidro til hans konversjon til katolisismen i 1583.
Han ble kreert til kardinal i 1778, med San Girolamo degli Schiavoni som tittelkirke.
Episkopalgenealogi
Hans episkopalgenealogi er:
Sorrig og glæde de vandre til hobe
«Sorrig og Glæde de vandre til Hobe» eller opprinnelig Hver har sin Skæbne er en salme av den danske biskopen og dikteren Thomas Kingo (1634-1703) som i moderne norsk oversettelse har fått navnet Sorgen og gleden de vandrer til hope. Salmen handler om kontrastene i livet; sorgen og gleden som vandrer sammen, opplevelsen av motgang og medgang, lykke og ulykke gjennom livet. Den er skrevet i 1681 og tonesatt med en visemelodi (sarabande) fra ca 1670. Salmen inngår i Danmarks kulturkanons lyrikkantologi.
Tekst
Sorrig og glæde de vandre til hobe, lykke, ulykke de gange på rad, medgang og modgang hinanden tilråbe, solskin og skyer de følges og ad. Jorderigs guld er prægtig muld, Himlen er ene af salighed fuld.
Kroner og scepter i demantspil lege, leg er dog ikke den kongelig dragt. Tusinde byrder i kronerne veje, tusindfold omhu i scepterets magt. Kongernes bo er skøn uro, Himlen alene gør salig og fro.
Vælde og visdom og timelig ære, styrke og ungdom i blomstrende år højt over andre kan hovedet bære, falder dog af og i tiden forgår. Alle ting må enden opnå, Himmelens salighed ene skal stå.
Dejligste roser har stindeste torne, skønneste blomster sin tærende gift, under en rosenkind hjertet kan forne for dog at skæbnen så sælsom er skift! I våde-vand flyder vort land, Himlen har ene lyksaligheds stand.
Michael Smith (kjemiker)
Michael Smith (født 26. april 1932 i Blackpool, Lancashire, død 4. oktober 2000 i Vancouver, Britisk Columbia) var en britisk-canadisk kjemiker og nobelprisvinner. Sammen med Kary Mullis ble han tildelt Nobelprisen i kjemi i 1993 for sin innsats for metodeutviklingen innen DNA-basert kjemi.
Sorrig og glæde de vandre til hobe
Tekst
Angest skal avle en varende glæde, kvide skal vinde sin tot ud af ten. Armod skal prydes i rigeste klæde, svaghed skal rejses på sundeste ben. Avind skal stå fængslet i vrå, Himlen kan ene alt dette formå.
Valerij Ogorodnikov
Valerij Gennadjevitsj Ogorodnikov (Вале́рий Генна́дьевич Огоро́дников (1951-2006) var en russisk regissør, manusforfatter og skuespiller.
Archaeological Institute of America
Archaeological Institute of America (AIA) er en nordamerikansk ideell organisasjon viet til å fremme allmenn interesse for arkeologi, og bevaring av arkeologiske funnsteder. Det har sitt hovedkvarter ved Boston University.
Instituttet ble grunnlagt i 1879, med Charles Eliot Norton som dens først president som satt til 1890. Det ble autortisert i 1906 av Kongressen i USA. Instituttet har nå mer enn 200 000 medlemmer og mer enn 100 lokale lag.
American Journal of Archaeology som instituttet publiserer er fritt tilgjengelig på nettet. Instituttet har også publisert magasinet Archaeology siden 1948.
Harrison Ford, som portretterte den fiktive arkeologen Indiana Jones i fire filmer, er styremedlem i styret for AIA.
Den nåværende presidenten er professor Brian Rose ved University of Pennsylvania; Teresa Keller er daglig leder.
Lajos Haynald
Lajos Haynald  (født 3. oktober 1816 i Szécsény i Ungarn, død 4. juli 1891 i Kalocsa) var en av den katolske kirkes kardinaler. Han var erkebiskop av Kalocsa-Bács 1867–1891.
Han ble kreert til kardinal i 1879 av pave Leo XIII, med Santa Maria degli Angeli som tittelkirke.
Doły-kirkegården
Doły-kirkegården (polsk Cmentarz Doły) er en av de største og viktigste nekropoliser i Łódź. Den ligger i den østlige del av bydelen Bałuty, på begge sider av Smutna-gaten. Doły-kirkegården er hvilestedet til mange fortjenstfulle borgere fra Łódź.
Josée Lebel
Josée Lebel (født 14. juni 1963) er en canadisk volleyballspiller.
Doły-kirkegården
Kirkegården ble grunnlagt i 1896 som begravelsesplass for lutheranere og katolikker. Senere ble den også åpnet for baptister, ortodokse, muslimer og mariavitter. I dag er kirkegården delt opp i syv deler:
Josée Lebel
Hun representerte Canada under Sommer-OL 1984 i Los Angeles, hvor hun ble nummer 8.
Doły-kirkegården
På kirkegården finnes også fire nasjonale minnesmerker:
Slaget ved Prokhorovka
Slaget ved Prokhorovka var en del av slaget ved Kursk og det ble utkjempet mellom tyske og sovjetiske styrker den 12. Juli 1943 i nærheten av den russiske byen Prokhorovka. Slaget er regnet for å være en av de største konfrontasjonene mellom pansrede styrker i verdenshistorien og det avgjørende vendepunktet under slaget ved Kursk.
Bakgrunn
Tyske styrker hadde lidd et stort nederlag under slaget om Stalingrad noen måneder tidligere, men hadde så stoppet den sovjetisk offensiven. Deretter gjenerobret de bl.a. Kharkov og etablerte en ny frontlinje. Slaget ved Prokhorovka var en del av den tyske Operasjon Zitadelle og angrepet mot den sovjetiske byen Kursk og ble innledet som den tyske sommeroffensiven i 1943. Den tyske operasjonen var ment å omringe de sovjetiske styrkene i Kursk-avsnittet som lå mellom Belgorod og Orel. Den tyske offensiven ble stadig utsatt, noe som gav de sovjetiske styrkene tid til å bygge opp forsvarsverk i området. Operasjon Zitadelle ble iverksatt den 5. juli 1943, men det resulterte ikke i et raskt gjennombrudd av de sovjetiske linjene. Den 11. Juli lyktes det Grossdeutschland-divisionen å gjøre et drastisk gjennombrudd av de sovjetiske forsvarslinjene. Dette gjennombruddet ble støttet opp av II. SS Panserkorps som trengte gjennom den tredje sovjetiske linjen rett sør for Prokhorovka.
Slaget
Det tyske gjennombruddet av den tredje forsvarslinjen resulterte i at den sovjetiske ledelsen satte inn 5. Panserarme under Pavel Rotmistrov for å slå de tyske styrkene tilbake. 5. Panserarme tilhørte steppefronten og var reservestyrken som skulle utføre motangrep. Det sovjetiske angrepet ble innledet morgenen den 12. Juli av ca. 800 stridsvogner. 400 av disse angrep direkte i området rundt Prokhorovka. Omtrent samtidig satte Hausser inn sitt angrep mot Prokhorovka. Ved Prokhorovka ble hoveddelen av det sovjetiske angrepet innledet mot I. SS «Liebstandarte Adolf Hitler», men også «Das Reich» divisjonens stillinger ble angrepet. Den største vekten ble lagt på I. SS sine stillinger rundt høyde 252,2. Slaget var karakterisert av masseangrepstaktikker fra sovjetisk side som resulterte i store tap av menn og materiell. Luftwaffe var delaktig hele dagen over Prokhorovka mens det sovjetiske flyvåpenet var fraværende. Dette var med på å gi de tyske stridsvognene en fordel og resulterte i tunge tap på sovjetisk side. Ved slutten av dagen hadde det sovjetiske motangrepet lyktes i å hindre tyske avdelinger i å rykke frem mot Prokhorovka, men de sovjetiske styrkene hadde ikke lyktes i å innta stillingene til II. SS Panserkorps, som var relativt intakte.
Resultat
Panserslaget ved Prokhorovka resulterte ikke i noen klar seier for noen av partene. Sovjetene hadde ikke lyktes med å innta stillingene til II. SS Panserkorps og tyske styrker hadde ikke klart å innta Prokhorovka. De sovjetiske tapene under slaget var rundt 5550 mann og rundt 300 stridsvogner som var totalødelagt eller kapret av de tyske styrkene. De tyske tapene var på rundt 850 mann og 55 stridsvogner og stormkanoner, mange av disse lot seg imidlertid reparere. I. SS «Liebstandarte Adolf Hitler» og II. SS «Das Reich» som hadde blitt utsatt for hovedtyngden av angrepet rapporterte tap på 522 mann til sammen. De 2 tyske SS divisjone meldte dagen etter at kun 5 pansere og stormkanoner var totalødelagte. Slaget regnes for å være en taktisk tysk seier, da deres tap var betydelig lavere enn de sovjetiske. Likevel hadde sovjetene lyktes med å hindre tyske avdelinger fra å angripe videre frem mot Prokhorovka som var nødvendig for å rykke videre frem mot Kursk, som var hovedmålet for operasjon Zitadelle. Den 14. Juli ble de tyske angrepene stoppet. Dette var en direkte konsekvens av den sovjetiske motoffensiven som ble initiert mot Models 9. Arme rundt Orjol og II. SS Panserkorps ble gradvis beordret tilbake til sine utgangsstillinger. Det var dette som satte en stopp for operasjon Zitadelle, snarere enn det Russiske motangrepet ved Prokhorovka.
Vytegra
Vytegra (russisk: Вытегра) kan vise til:
Mentioned in Despatches
Mentioned in Despatches (få hedersomtale i krigsrapportene) er en britisk militær utmerkelse, som tildeles for tapperhet eller andre prisverdige omstendigheter.
I de britiske væpnede styrker blir denne rapporten publisert i London Gazette. Dersom en befalingsmann eller menig utfører en «noterbar handling» omtalt i rapporten, sies vedkommende å ha blitt «Mentioned in despatches».
48-biter
48-biter heltall, minneadresser, databusser eller andre dataenheter er innen informatikken benevnelsen på de som er inntil 48 biter (6 oktetter) brede. Benevnelsen brukes også om 48-biter mikroprosessorer og aritmetisk logiske enheter.
48-biter binære tall har 248 eller 281,474,976,710,656 (10,000,000,000,000,000 oktale og 1,000,000,000,000 heksadesimale) distinkte kombinasjoner.
Eksempler på 48-biter mikroprosessor var AN/FSQ-32, Control Data Corporation 1604/CDC 3000, BESM-6, Ferranti Atlas og Burroughs stormaskiner.
Mentioned in Despatches
I løpet av annen verdenskrig, ble en rekke nordmenn i britisk tjeneste Mentioned in despatches.
Megacorma obliqua
Megacorma obliqua er en sommerfugl som tilhører familien svermere (Sphingidae). Denne store svermeren finnes over det meste av Sørøst-Asia og Indonesia.
Utseende
En stor (vingespenn 120 – 145 mm), kraftig, lysebrun svermer. Forvingen har en firkantet, mørkt rødbrun flekk ved forkanten litt utenfor midten. En svart strek går fra denne flekken til vingens ytterkant. Bakvingen er mørkebrun med en lys flekk ved bakhjørnet.
Utbredelse
Finnes fra India og Sri Lanka i vest nordover til det sørlige Kina, østover like til Ny-Guinea og Salomonøyene.
South Park (sesong 15)
Den femtende sesongen av South Park ble vist første gang mellom 27. april 2011 og den 16. november 2011. Sesongen ble gitt ut på DVD og Blu-ray den 27. mars 2012. Dette er den fjerde sesongen hvor Kenny McCormick kun dør én gang.
Spekulasjon om seriens fremtid
I etterkant av episoden «You're Getting Old» oppstod det spekulasjoner om at skaperne Trey Parker og Matt Stone var ved å avslutte serien. Episoden ble ansett av noen kritikere som en metafor for den frustrasjonen som skaperne opplever ved seriens fortsatte produksjon og en som en uoffisiell avslutning på serien.
Dette benektet Parker og Stone derimot, og under et interview The Daily Show with Jon Stewart den 15. juni 2011 nektet de for å være misfornøyd med serien og uttalte at de fortsatt nøt å produsere episoder. Parker kommenterte at selv om at episoden omhandlet noen av de frustrasjonen de hadde med serien så likte de å produsere episoden, og at de ville gjenoppta produksjonen i august 2011.
Som svar på spekulasjonene proklamerte Comedy Central gjennom media at South Park skulle fortsettes i minst to sesonger til og at duoen hadde skrevet under en kontrakt som varte til og med 2013. Kort før sesongfinalen «The Poor Kid» ble det offentliggjort at serien hadde forlenget kontrakten til 2016, hvilket bringer den opp på tyve sesonger.
Amit Panghal
Amit Panghal (født 16. oktober 1995) er en indisk bokser.
Chronicles
Chronicles er et samlealbum av det kanadiske rockebandet Rush utgitt i 1990. Det ble også utgitt på ny i 2001 som enkelstående DVD med musikkvideoer fra høydepunkter av bandets produksjon mellom 1977 og 1987. To av sangene var konsertopptak.
Sporliste
Disk 1:
Disk 2:
Tomorrow Is a Long Time (album)
Tomorrow Is a Long Time er et musikkalbum med Elvis Presley, utgitt i 1966.
Zjeleznaja pjata oligarkhii
Zjeleznaja pjata oligarkhii (originaltittel: Железная пята олигархии) er en russisk film fra 1999 regissert av Aleksandr Basjirov.
Volkswagen Touareg
Volkswagen Touareg er en firehjulsdreven SUV fra Volkswagen som ble introdusert i 2002. Modellen ble utviklet i samarbeid med Porsche, den kan kjøres i terreng og er Volkswagens første SUV. Navnet Touareg kommer fra tuareg, ett afrikansk folk som tradisjonelt levde som nomader i Sahara. Søstermodellen fra Porsche heter Cayenne.
Terrengegenskaper
Touareg har en bakkeklaring på 237 mm og kan vade på opptil 50 cm dyp uten ekstrautstyr. Klatreevnen er 45°, og veltegrensen sideveis er 35°. Pakningene i dører, luker, lykter, elektriske forbindelser, luftinntak, ventilasjonsanlegg og drivaksler er utformet for å forhindre vanninntrengning. Et luftfjæringssystem som gjør det mulig å justere bakkeklaringen fra førerplassen kan leveres som ekstrautstyr.
Marius Varner
Marius Varner (født 29. august 1965) er en norsk næringslivsleder.
Volkswagen Touareg
Terrengegenskaper
Volkswagen deltar i Rally Paris-Dakar med en bil som utseendemessig likner en vanlig VW Touareg.
Marius Varner
Varner er utdannet handelsøkonom fra Handelsakademiet i Oslo. Han har vært administrerende direktør i det familieide kleskonsernet Varner-Gruppen og datterselskapet Cubus. Fra 2007 var han sentralstyremedlem Virke (tidligere Servicenæringenes hovedorganisasjon, HSH).
Han er sønn av Frank Varner, som etablerte Dressmann-kjeden på slutten av 60-tallet.
Vines
Vines er et sted i Ullensvang kommune i Vestland. Vines ligger på Folgefonnhalvøya mellom Utne og Jondal. Det blir regnet som en av mange fruktbygder i Hardanger.
Vines fikk postkontor i 1881, men først i 1887 fikk Vines postkontor datostempel, to-rings av vanlig type. Postens rasjonalisering førte til at Vines postkontor ble nedlagt i 1974. Tidligere var der også anløp for dampskip.
Vines skule var en barneskole i Ullensvang herad. Skolebygget ligger i grenda Vines ved Indre Samlafjorden, omkring 7 km fra Utne, og var barneskole for ungene i området fra grensa mot Jondal til og med Utne, det vil si alle som hadde Utne til postadresse. Skolen hadde elever fra 1. til 7. klassetrinn, og hadde 29 elever i 2008. Etter 7. klasse fortsatte elevene skolegangen sin på Hauso skule på Hauso ved Sørfjorden.
Vines ligger ved fylkesvei 550.
Embryonalt karsinom
Embryonalt karsinom er en undertype av testikkelkreft. Hvis man dyrker embryonale karsinomceller i laboratoriet oppfører cellene seg på en veldig lik måte som embryonale stamceller. Kreftceller av typen embryonalt karsinom er derfor ofte brukt som en substitutt for embryonale stamceller i forskning på human utviklingsbiologi.
Jakob Missia
Jakob Missia , egentlig Misel eller Mislej (slovener, født 30. juni 1838 i Mota ved Ljutomer i Kärnten, i dag i Slovenia, død 23. mars 1902 i Gorizia i Østerrike, i dag i Italia) var en av den katolske kirkes kardinaler. Han var biskop av Laibach (Ljubljana) 1884–1898, og erkebiskop av Gorizia 1898–1902.
Han ble kreert til kardinal i 1899 av pave Leo XIII, med Santo Stefano Rotondo som tittelkirke.
Episkopalgenealogi
Hans episkopalgenealogi er:
Høstdalen
Høstdalen er et dalstrøk som ligger vest i Alvdal kommune i Innlandet. Den ligger ca. 15 km fra Alvdal sentrum og er stor i omfang. Her ligger også Høstsjøen som er ca. 2 km lang med et par små øyer. Videre grenser Høstdalen til Sølndalen som ligger nærmere grensen mot Dovre. Høstdalen inneholder seterdrift fra mange generasjoner tilbake og også forskjellige hyttegrender, med blant annet tangen, midtsetra, langsetra, gammelsetra. Høstdalen er først og fremst kjent som et turområde for friluftsmennesker både på sommeren og vinteren. Fra februar til april blir det kjørt opp langrennsløyper her.
Høstdalen arrangerer hvert år høstdalsdagene. Her er det omvisning av tradisjonsrik seterdrift, leker for barna og en gåtur til den høyeste toppen på Høstdalen, Kvitvola.
Twentieth-Century Trumpet
Twentieth-Century Trumpet er et album av Ole Edvard Antonsen og Wolfgang Sawallisch, utgitt i 1998 av EMI.
Operation Bedrock
Operation Bedrock var en serie med 27 atomprøvesprengninger utført ved Nevada Test Site i 1974 og 1975. Denne prøvespreningsserien etterfulgte Operation Arbor og ble gjennomført før Operation Anvil.
Strand (Rogaland)
Strand er en kommune i Ryfylke, Rogaland som grenser til Hjelmeland og Sandnes. På andre sida av ulike fjorder ligger byene Sandnes og Stavanger. Kommunen kan skilte med to hovedsentre, Jørpeland, som er administrasjonssenter, og Tau, som er kommunikasjons- og utdanningssenteret i kommunen. Jørpeland fikk bystatus i 1998, og har minst 6950 innbyggere mens Tau har 3212. Kommunen regnes ellers som et utkantstrøk.
Sport
Det finnes fire idrettslag i Strand kommune. Staal Jørpeland Idrettslag og Krokhøl Knights hører til på Jørpeland. Midtbygdens Idrettslag (MIL) hører til på Tau, og Fiskå Idrettsforening (FIF) trener på Fiskå. Jørpeland tilbyr også svømmetrening, og kommunen har egen karateklubb, blant andre aktiviteter.
Det er også en 2,3 kilometer lang lysløype i Dalen ved Liarvatnet, som brukes flittig både på sommer- og vinterstid. Norsk Folkehjelps lokallag preparerer skispor der, dersom det kommer nok snø.
Skoler
Det er barneskole og ungdomsskole både på Jørpeland og på Tau. På Fiskå ligger Nordre Strand oppvekstsenter. På Tau ligger Strand videregående skole, som startet opp høsten 1969.
Kulturskolen
Kulturskolen i Strand har undervisning både på Jørpeland, Tau og Fiskå. Skolen tilbyr opplæring på blant annet piano, slagverk, gitar og strykeinstrumenter, samt undervisning i sang, dans og teater.
Fjell
Preikestolen er et populært turistmål i Ryfylke og etter endring av kommunegrenser i 2020 ligger platået i Strand kommune. Preikestolhytta og adkomstveien har alltidt vært i Strand kommune. Stien til det populære turmålet Regnaknuten (fjelltopp i Hjelmeland kommune) starter i Strand kommune. Heiahornet er det høyeste fjellet i Strand kommune på 774 moh.
Tusenårssted
Kommunens tusenårssted er en park som ligger på Jørpeland, i Grahamshagen. Parken er knyttet sammen med en ny strandpromenade.
Lokale attraksjoner
Innerst i Vågen på Jørpeland ligger Jørpelands Brug, et bygg fra 1883. Opprinnelig huset bygningen en møbel- og trevarefabrikk. I dag fungerer stedet som "de frivillige organisasjoners hus". Strand- og Jørpeland Speidergruppe, Strand Revylag og Strand Toraderlag har tilholdsted her i dag. Stedet har også eget galleri: Galleri Skjæveland drevet av Stian Heimlund Skjæveland. På Tau finnes Mølleparken, en nydelig park med tilhørende bygg for konserter, loppemarked osv.
Aleksandr Basjirov
Aleksandr Nikolajevitsj Basjirov (Алекса́ндр Никола́евич Баши́ров; født 1955) er en russisk regissør, skuespiller og manusforfatter.
Skiskyting under Vinter-OL 2010 – Sprint menn
10 km sprint menn var en av øvelsene i skiskyting under Vinter-OL 2010, og ble avholdt i Whistler Olympic Park 14. februar 2010.
Sven Fischer fra Tyskland var regjerende olympisk mester i øvelsen.
Konkurranseregler
Deltakerne skyter to ganger à 5 skudd, en gang liggende og en gang stående. For hver bom må deltakeren gå en strafferunde på 150 m.
Resultatlisten etter sprintkonkurransen danner utgangspunktet for jaktstarten 16. februar.
Øykeltiske språk
De øykeltiske språkene utgjør en av de to grenene av de keltiske språkene. Den andre grenen er kontinentalkeltiske språk. Alle de nålevende keltiske språkene er øykeltiske språk, også bretonsk, som snakkes på det europeiske kontinentet.
Lisbeth Søderstrøm
Lisbeth Søderstrøm (født 1944), gift Schønfeldt, er en norsk tidligere svømmer som representerte IL Varg.
Hun vant 7 NM-gull og 13 NM-medaljer i perioden 1961–1964. Hun vant kongepokalen i 1962 og 1963.
Palangui IV vannkraftverk
Palengui IV vannkraftverk er en demning og et vannkraftverk i elva Palengui på Filippinene. Kraftverket har en kapasitet på 255 MW og stod ferdig i 1986.
Blek piggsopp
Blek piggsopp (Hydnum repandum) tilhører slekten matpiggsopper i kantarellordenen, som kjennetegnes av lysere fargetoner og pigger under hatten. Den har blitt solgt på markeder rundt om i Europa i mange hundre år og er høyt skattet som matsopp sammen med den nært beslektede rødgul piggsopp.
Siden den er lett å skille fra potensielt giftige sopper regnes den som en av de «sikre soppene» for soppsankere. Selv om blek piggsopp er lett å skille fra potensielt giftige sopper, kan den likevel inneholde relativt høye konsentrasjoner av radioaktivitet. Den kan dessuten forveksles med den spiselige, men truede arten hvit piggsopp.
Navn
På engelsk er den kjent som sweet tooth (bokstavelig: søt tann) og hedgehog mushroom (norsk: piggsvinsopp). Det siste brukes forøvrig om alle soppene i slekten matpiggsopper. Hos fransktalende, pied de mouton (norsk: sauefot) og på tysk Semmelgelbe Stacheling (norsk: semmel-gul piggete), der det tyske ordet man forbinder med rundstykket «semmel» skaper en assosiasjon til soppens utseende. Det norske navnet blek piggsopp er også en beskrivelse av utseendet og gir seg selv. Det vitenskapelige slektsnavnet Hydnum er avledet av et gammelgresk ord som betyr trøffel.
Systematisk navn
Den svensk naturforskeren Carl von Linnés beskrivelse av Hydnum repandum i Species plantarum, som ble utgitt i 1753, ble først valgt som et taksonomisk utgangspunkt. Senere ble navnet sanksjonert, det vil si at det ble formelt godkjent at den første aksepterte beskrivelsen skulle være den svenske mykologen Elias Magnus Fries’ beskrivelse i Systema mycologicum. Det er grunnen til at det skrives Hydnum repandum L.: Fr. når forkortede autornavn inkluderes. Da slekten ble beskrevet den gang mente man at den omfattet alle sopper med pigger i hymeniet, det vil si den delen av fruktlegemet som produserer sporene. Siden 1990-årene har fylogenetiske undersøkelser ført til at man har flyttet plasseringen av mange arter i slekten til andre slekter og ordener.
I Norge finnes det tre arter innenfor slekten, men bare rødgul piggsopp (Hydnum rufescens) og blek piggsopp er vanlige. Hvit piggsopp (Hydnum albidum) er sjelden og ble vurdert som «sterkt truet» på Norsk rødliste for arter i 2015.
Beskrivelse
Sopphatten er blek til gul, noen ganger litt blek rosa til rødoransje i fargen. Formen på hattkanten er ofte noe innrullet på unge eksemplarer og etterhvert nokså uregelmessig bølgete. Formen på hatten i sin helhet kan vise seg å være både konkav og konveks. Det er typisk at uregelmessigheten i formen forsterkes av at flere fruktlegemer vokser tett sammen i klynger.
Hattens overflate er vanligvis glatt og tørr, men eldre eksemplarer kan begynne å sprikke opp. Sporene finnes i det sporebærende laget som er formet som pigger mellom 2 og 7 millimeter lange. Sporelaget er nedløpende, noe som i denne sammenhengen vil si at piggene vokser litt nedover stilken. Det er vanligvis ikke tilfellet for rødgul piggsopp. Piggene faller lett av ved berøring, noe som er felles for alle spiselige piggsopper.
Stilken er vanligvis ikke helt midstilt under hatten. Den kan være relativt tykk og kjøttfull, uregelmessig i formen og har stort sett samme fargen som piggene og hatten. Kjøttet er sprøtt og endrer ikke fargen noe særlig etter gjennomskjæring, selv om det kan mørkne noe.
Sporeavtrykket vil bli blekt kremfarget. Om en ser på sporene i mikroskop er de glatte med tynne vegger og gjennomskinnelige. Formen er sirkelrund til bredt eggrund. De måler omkring 5,5–7,5 µm på langs og 4,5–5,5 µm på tvers.
Selv om det kan være vanskelig å skille mellom de lyseste artene av matpiggsopper, kan følgende trekk kjennetegne blek piggsopp: den kan bli nokså stor, de bleke fargenyansene som ikke endres nevneverdig ved trykk og berøring og til slutt, sporenes form og størrelse.
Truet forvekslingsart
På Ringerike og på Malmøya i Oslo er det forekomster av arten hvit piggsopp (Hydnum albidum) som er sterkt truet. Den er helt hvit, men er så lik blek piggsopp at det vil være lett å ta feil av de to. Sporene er mindre på hvit piggsopp, men det kreves mikroskop for å se dem. Siden den kan ha ukjente forekomster andre steder kan det være nyttig å lære litt om den arten for å unngå at man bidrar til å utrydde den.
Utbredelse
Soppen er registrert på alle kontinenter unntatt Afrika. Det oppgis flest funn av den i vestlige deler av Eurasia, men også i Nord-Amerika, Australia, på New Zealand og i Japan er det oppgitt en rekke forekomster. Beskrivelser som tar mest hensyn til fylogenetiske trekk knytter forekomstene i Nord-Amerika til andre arter.
Blek piggsopp vokser på jord eller blant mose og annen vegetasjon i bar- og løvskog hvor den danner sopprot med trærne, spesielt med bjørk og gran. Den er mulig å finne fra august til november. Selv om den kan forekomme som enkelte individer, er den vanlig å finne i store mengder der den forekommer. I Norge er den vanlig i skoger over hele landet.
Bruk
Blek piggsopp regnes som en av de bedre matsoppene, noe som mer enn antydes i slektsnavnet matpiggsopper. Blant norske soppkontrollører, som utdannes av Norges sopp- og nyttevekstforbund, regnes den blant de «fem sikre» soppene som ikke bør kunne forveksles med noen giftige sopper. Den selges på markeder rundt om i Europa. Alle spiselige piggsopper vokser på bakken, ikke på trær. Det finnes andre piggsopper som vokser på bakken, men som ikke regnes som god matsopp, men de er mørkere i fargen enn de lysere artene som regnes blant matsoppene. I norsk natur er det bare tre lysere arter, og en norsk lettvintregel sier at alle lyse sopper med pigger under hatten er spiselige. Blek piggsopp skiller seg fra rødgul piggsopp ved at den er lysere og mer hvit i fargen. Piggene hos rødgul piggsopp er sjeldent nedløpende på stilken. Begge er spiselige. I rå tilstand er smaken litt skarp, men etter varmebehandling får den en mild smak og en behagelig konsistens.
Sanking og behandling
Siden det er vanskelig å rense det sporebærende laget uten at piggene faller av, kan det være en fordel å rense soppene godt før de legges i kurven, slik at ikke rusk og rask blir med hjem.
Det er en utmerket stekesopp og egner seg godt til tørking, selv om store biter kan bli litt seige og kanskje litt beske i smaken, særlig av eldre eksemplarer. De største eksemplarene er fristende, men de yngre og mindre eksemplarene er mildere i smaken. En alternativ konservering er å forvelle soppen før frysing, eller før den legges på glass. I alle tilfeller vil den kunne brukes i gryter og supper utover høsten og vinteren.
Radioaktiv forurensning
Blek piggsopp kan ha et relativt høyt innhold av radioaktiv forurensning sammenlignet med andre matsopper. Hele Norge, men særlig Midt-Norge, ble utsatt for radioaktivt nedfall etter Tsjernobyl-ulykken i 1986. Det er spesielt cesium-137 som fortsatt kan utgjøre en helserisiko, på grunn av den lange halveringstiden på 30 år. Målinger i regi av Veterinærinstituttet og Direktoratet for strålevern og atomsikkerhet høsten 2018 fant nivåer omkring 200 becquerel per kg (Bq/Kg) i seks prøver av piggsopp som ble samlet inn. Prøver fra Lierne i Nord-Trøndelag har over tid vist gjennomsnittlige nivåer helt opp mot 7000 Bq/kg.
Grenseverdier for radioaktivitet i mat som skal omsettes i Norge og EU er satt til 600 Bq/kg. Til tross for det vurderes kreftrisikoen som svært lav hos personer som spiser mye vilt, sopp og bær fra skog og mark. Denne vurderingen henger sammen med at kreftrisikoen avgjøres av det totale inntaket av forurenset mat. Folk flest bør ikke få i seg mer enn 80 000 Bq per år. Gravide og ammende anbefales ikke mer enn 40 000 Bq per år, og ingen anbefales å spise mat som inneholder mer enn 20 000 Bq/kg.
Kwame
Kwame er et ghanesisk mannsnavn.
VM i ishockey for menn 2006
Verdensmesterskapet i ishockey i 2006 ble arrangert i Riga, Latvia, 5. mai til 21. mai. 16 lag deltok, fire grupper der de tre beste i hver gruppe gikk videre til mellomrunden. Sverige ble verdensmester, Tsjekkia tok sølv og Finland bronse.
Kwame
Etymologi
Kwame betyr «født på lørdag» på akan. Alle ukedagene har tilsvarende personnavn på akan:
VM i ishockey for menn 2006
Gruppe A
Fredag 5. mai Finland – Slovenia  5 – 3 (1-2,2-1,2-0) Latvia  – Tsjekkia   1 – 1 (1-1,0-0,0-0)
Kwame
Utbredelse
Kwame er et vanlig navn i Ghana, men er lite utbredt i andre land.
VM i ishockey for menn 2006
Gruppe A
Søndag 7. mai Tsjekkia – Slovenia  5 – 4 (4-1,1-2,0-1) Finland – Latvia    5 – 0 (0-0,2-0,3-0)
Tirsdag 9. mai Slovenia – Latvia   1 – 5 (1-0,0-4,0-1) Tsjekkia – Finland   3 – 3 (2-1,1-0,0-2)
Kwame
Kjente personer med navnet
Personene i listen er ordnet kronologisk etter fødselsår.
VM i ishockey for menn 2006
Gruppe B
Lørdag 6. mai Sveits – Italia    3 – 1 (0-0,0-1,3-0) Ukraina – Sverige  2 – 4 (1-1,1-2,0-1)
Alexy de la Cruz
Han representerte Den dominikanske republikk under Sommer-OL 2020 i Tokyo, hvor han ble utslått i åttendedelsfinalen.
Goetheanisme
Goetheanisme er en vitenskapsteoretisk retning som bygger på Goethes naturvitenskapelige arbeid. Begrepet er mest brukt innen den antroposofiske bevegelsen og dens omkrets. Goetheanismen fikk et teoretisk fundament gjennom Rudolf Steiners utgivelser av og kommentarer til Goethes naturvitenskapelige skrifter (1883–1897) og gjennom Steiners Erkenntnistheorie der Goetheschen Weltanschauung (1886). Goetheanismen tilstreber en forbindelse mellom empirisk metodikk og holistisk vesensforståelse. Dermed vil man overvinne det erkjennelsesteoretiske skillet mellom subjekt og objekt.
Begrepet goetheanisme går tilbake til 1803, da den svenske dikteren og diplomaten Karl Gustav Brinckmann brukte det i et brev til Goethe. Begrepet ble først tatt i bruk i større grad av Rudolf Steiner.
VM i ishockey for menn 2006
Gruppe B
Mandag 8. mai Sveits – Ukraina   2 – 1 (2-0,0-1,0-0) Sverige – Italia   4 – 0 (2-0,1-0,1-0)
Onsdag 10. mai Italia – Ukraina   2 – 4 (0-1,1-1,1-2) Sverige – Sveits   4 – 4 (1-0,0-1,3-3)
Gruppe C
Lørdag 6. mai Hviterussland – Slovakia      2 – 1 (0-0,2-1,0-0) Russland    – Kasakhstan    10 – 1 (4-1,4-0,2-0)
Mandag 8. mai Russland    – Hviterussland  3 – 2 (1-0,0-2,2-0) Slovakia    – Kasakhstan     6 – 0 (0-0,3-0,3-0)
Onsdag 10. mai Slovakia    – Russland       3 – 4 (2-2,1-1,0-1) Kasakhstan  – Hviterussland  1 – 7 (1-1,0-3,0-3)
Gruppe D
Fredag 5. mai USA    – Norge    3 – 1 (0-1,1-0,2-0) Danmark – Canada  3 – 5 (0-3,3-0,0-2)
Søndag 7. mai USA    – Danmark   3 – 0 (0-0,2-0,1-0) Canada – Norge     7 – 1 (3-0,4-0,0-1)
Tirsdag 9. mai Norge  – Danmark   6 – 3 (1-2,3-0,2-1) Canada – USA       2 – 1 (0-1,1-0,1-0)
Mellomrunden
Lagene tar med seg resultene fra det innledende gruppe-spillet mot de lag som kommer i samme gruppe i mellomrunden.
Gruppe E
11. mai Canada  – Latvia   11 – 0 (4-0,1-0,6-0)
12. mai Tsjekkia – Norge    3 – 1 (0-1,2-0,1-0) Finland – USA       4 – 0 (1-0,2-0,1-0)
13. mai USA     – Latvia    4 – 2 (0-0,2-1,2-1)
14. mai Norge   – Finland   0 – 3 (0-1,0-1,0-1) Canada  – Tsjekkia   4 – 6 (1-3,2-1,1-2)
15. mai Finland – Canada    2 – 4 (1-2,0-1,1-1)
16. mai Tsjekkia – USA      1 – 3 (0-2,1-0,0-1) Latvia – Norge      4 – 2 (2-0,1-1,1-1)
Gruppe F
11. mai Russland –  Ukraina       6 – 0 (1-0,0-0,5-0)
12. mai Sveits   – Slovakia       2 – 2 (0-1,0-1,2-0) Sverige  – Hviterussland  4 – 1 (4-0,0-0,0-1)
13. mai Ukraina  – Hviterussland  1 – 9 (0-1,1-3,0-5)
14. mai Russland – Sveits         6 – 3 (1-0,1-2,4-1) Slovakia – Sverige        5 – 2 (2-0,2-2,1-0)
15. mai 2006 Sverige – Russland        3 – 3 (1-2,2-0,0-1)
Nedflyttingsgruppen
12. mai Italia    – Kasakhstan  3 – 2 (1-0,0-2,2-0) Slovenia  – Danmark     3 – 3 (0-2,1-1,2-0)
13. mai Italia    – Danmark     0 – 5 (0-1,0-1,0-3) Kasakhstan – Slovenia   5 – 0 (2-0,3-0,0-0)
15. mai Danmark   – Kasakhstan  3 – 2 (1-0,1-1,1-1) Slovenia  – Italia      3 – 3 (1-0,2-1,0-2)
Kvartfinaler
17. mai Sverige  – USA           6 – 0 (2-0,2-0,2-0) Canada   – Slovakia      4 – 1 (0-1,1-0,3-0)
18. mai Russland – Tsjekkia      3 – 4 (1-0,0-0,2-2,0-1) Finland – Hviterussland  3 – 0 (1-0,0-0,2-0)
Semifinaler
20. mai Tsjekkia – Finland   3 – 1 (0-1,1-0,2-0) Canada   – Sverige   4 – 5 (2-3,1-2,1-0)
Bronsefinale
21. mai Canada – Finland   0 – 5 (0-1,0-2,0-2)
Finale
21. mai Tsjekkia  – Sverige    0 – 4 (0-2,0-2,0-0)
Kilder
Eishockey-Weltmeisterschaft 2006
Fronter
Fronter, tidligere ClassFronter, er en norskutviklet læringsplattform (Learning Management System, LMS).
Fronter ble startet av Roger Larsen og Bjarne Hadland i 1998. Fra 2008 til 2015 var selskapet eid av konsernet Pearson til det i 2015 ble kjøpt av It's learning.
Fronter bygger på en skolebygningsmetafor. En går inn i den virtuelle skolen, og der velger en å gå inn i de klasserommene en har tilgang/tilhørighet til. Dette digitale klasserommet gir lærere og elever mulighet til å kommunisere utover den vanlige, fastsatte skolehverdagen. Hver bruker har sitt eget passord, noe som gir hver elev sitt private rom å arbeide i som kun lærer, og ikke medelever, har tilgang til.
Fronter ble i november 2015 kjøpt opp av itslearning, og sammen er de nå den største LMS-leverandøren i Europa.
Tysk
Tysk («Deutsch», uttales [dɔʏtʃ]) er et vestgermansk språk som tales i Tyskland, Østerrike, Sveits, Luxembourg, Liechtenstein, samt deler av Belgia, Frankrike, Italia og Danmark, og store minoriteter i Øst-Europa og andre land omkring i verden. Tysk er det største vestgermanske språket i Europa, og det nest største, etter engelsk på verdensbasis. Som verdensspråk ligger det på 11.-plass. Det har 100 millioner morsmålsbrukere, og 20 millioner fremmedspråksbrukere.
Det som til vanlig kalles tysk er høytysk, i motsetning til nedertysk. Nedertysk blir fortsatt brukt av mange mennesker i nordlige deler av Tyskland, men færre enn før. Nedertysk har hatt stor innvirkning på de skandinaviske språkene, ikke minst norsk, på grunn av mye kontakt i sjøfart og handel før i tiden. Et nært beslektet språk som også finnes i Nord-Tyskland og Nederland er frisisk, som ligger et sted mellom tysk og engelsk.
Utbredelse
I forbindelse med andre verdenskrig endret det tyske språkområdet seg raskt og radikalt.
Situasjonen i dag
Tysk er det eneste offisielle språket i Tyskland, Østerrike og Liechtenstein. Det er det viktigste av de fire språkene i Sveits. Også i Luxembourg har tysk offisiell status ved siden av fransk og luxemburgsk I Belgia er tysk det minste av tre offisielle språk, og snakkes av 70 000 mennesker. I den italienske regionen Trentino-Sør-Tyrol brukes tysk som offisielt språk ved siden av italiensk.
I den tidligere tyske kolonien Namibia snakker en del av den hvite befolkningen tysk. Millioner av mennesker i USA, Canada, Brasil, Argentina, Chile og Australia har tysk opphav. Tysk språk er fremdeles i bruk i noen lokalsamfunn, for eksempel på den amerikanske prærien og i avsides lokalsamfunn i det sørlige Chile.
Denne tabellen gir en oversikt over landene der betydelige andeler av befolkningen snakker tysk:
Tysk før andre verdenskrig
Før andre verdenskrig var det tyske språkområdet i Mellom- og Øst-Europa langt større enn det er i dag. En stor andel av befolkningen i dagens Tyskland stammer fra de såkalte Vertriebenen, de fordrevne, og svært mange omkom også som følge av krigshandlinger, utmattelse og rene massakrer.
Pommern, Schlesien, Vest- og Østpreussen
Før andre verdenskrig tilhørte regionene Pommern, Schlesien og Østpreussen Tyskland. Før 1. verdensskrig hørte også området Vestpreussen med byene Danzig og Thorn (Toruń), samt Posen-området med til Tyskland. Posen-området var overveiende polsk-språklig, mens det i Vestpreussen ble snakket både polsk, kasjubisk og tysk. Pommern, Østpreussen og nedre Schlesien var alle bebodd av tysktalende, med kun mindre grupper polsk-språklige. I Øvre Schlesien snakket derimot en stor del av befolkningen en polsk dialekt hjemme, men brukte tysk som standardspråk. Germaniseringen av disse områdene startet i tidlig middelalder. På 1400-tallet gikk polsk språk igjen fremover, mens Polens deling på slutten av 1700-tallet satte fart i germaniseringen.
I 1944–1945 flyktet de fleste fra disse områdene, og de som ble igjen ble enten drept, utvist eller deportert til Sibir. I Øvre Schlesien ble imidlertid de fleste værende, fordi de behersket polsk og kunne kalle seg polakker under de nye forholdene. Mange i denne gruppen har imidlertid utvandret til Tyskland fra 1980 og fremover.
Böhmen, Mähren og Slovakia
Før andre verdenskrig bodde det 3 millioner tysktalende i Böhmen og Mähren. De böhmiske tyskernes historie gikk tilbake til middelalderen og området hadde i mange hundre år hørt til Østerrike. Etter 1. verdenskrig utgjorde de den nest største befolkningsgruppen i Tsjekkoslovakia, og var tallmessig sterkere representert enn slovakene. De var konsentrert rundt grensefjellene Sudetene i sør, vest og nord i den vestre, tsjekkiske delen, og dermed ble de tysktalende områdene kalt Sudetenland. Mindre språkøyer fantes også inne i tsjekkisk- og slovakiskspråklige områder, og storbyer som Praha (Prag), Brno (Brünn) og Bratislava (Pressburg) hadde betydelige tyske befolkningsgrupper. Den tyske befolkningsgruppen ble utvist i 1945.
Balkan
Den eldste tyske befolkningsgruppa på Balkan er «Siebenbürger Sachsen», som slo seg ned i Transilvania i Romania etter invitasjon fra den ungarske kongen fra 1100-tallet av. De kom opprinnelig fra Rhinland (Sachsen er en misforståelse). I perioden etter andre verdenskrig utgjorde de cirka 300,000 mennesker, men nå er det kun noen få tusen igjen, de fleste er emigrert til Tyskland. En annen, mindre befolkningsgruppe var innbyggerne i Gottschee, på grensen mellom Slovenia og Kroatia.
Den største tyske befolkningsgruppa er imidlertid «Donauschwaberne», en gruppe som vandret inn fra Rhinland, Bayern og Sørvest-Tyskland i perioden etter den østerrikske gjenerobringen av store ungarske områder fra tyrkerne rundt 1700. Store, folketomme, krigsherjede områder fikk en tysktalende befolkning, men ofte bodde ungarske, serbiske, kroatiske, rumenske og andre grupper side ved side. I perioden før andre verdenskrig bodde det over en halv million tysktalende i Jugoslavia, over 300 000 Donauschwaben i Romania (hvor de sammen med Siebenbürger Sachsen utgjorde en minoritet på nær 700 000) og over 300 000 i Ungarn.
Tyskerne ble regelrett utvist av Jugoslavia i 1945. Noen reiste også fra Ungarn og Romania, men her ble også mange værende. De fleste tyskerne forlot så Romania i løpet av 1980- og 1990-tallet. I Ungarn er imidlertid de fleste blitt værende, og språk og kultur har fått en ny blomstring med friheten fra 1990 og utover.
Baltikum
Den tyske befolkningen i Estland og Latvia stammer helt fra 1200-tallet. Da ble de to landene erobret av tyske korsriddere, og tyske godseiere, tyske kjøpmenn og tyske geistlige utgjorde eliten, mens de opprinnelige esterne og latvierne var landarbeidere. Den privilegerte stillingen varte ved også etter at fremmede makter som Sverige (fra slutten av 1500-tallet) og Russland (fra 1710) erobret området, og i det russiske tsarriket på 1800-tallet blomstret tyskspråklig kultur i byer som Tallinn og Riga. I de fleste byene i området utgjorde tyskerne flertallet fram til urbanisering og industrialisering endret befolkningsstrukturen mot slutten av 1800-tallet. Tysk-balterne ble hentet «Heim ins Reich» (hjem til riket) av Adolf Hitler ved begynnelsen av andre verdenskrig.